《酬画上人石湖春望》
宋代·葛天民

荡荡春风草木香，茫茫泽国水云长。
莺来占柳为歌院，蝶去寻花作醉乡。
闲与物情聊品带，老於文字懒巡行。
望中别有关情处，几度朝阳又夕阳。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。